เงินบาทเปิด30.06/08
ธนาคารซีไอเดอ็มบีไทย รายงาน เงินบาทเปิด 30.06/08 เคลื่อนไหวตามทิศทางภูมิภาค ยังไม่มีปัจจัยใหม่
26 พ.ย. 2553

ธนาคารซีไอเดอ็มบีไทย รายงาน เงินบาทเปิด 30.06/08 เคลื่อนไหวตามทิศทางภูมิภาค ยังไม่มีปัจจัยใหม่
นักบริหารเงินของธนาคารซีไอเอ็มบีไทย กล่าวว่า เงินบาทเปิดตลาดเช้าวันนี้ที่ระดับ 30.06/08 บาท/ดอลลาร์ จากวานนี้ที่ปิดตลาดที่ระดับ 30.04/09 บาท/ดอลลาร์ โดยเงินบาทยังคงเคลื่อนไหวตามภูมิภาค เนื่องจากยังไม่มีปัจจัยอะไร
"เงินบาทยังเคลื่อนไหวตามภูมิภาค เนื่องจากปัจจัยยังไม่มีอะไร เมื่อคืนอเมริกาหยุด ไม่มีการเคลื่อนไหวอะไร"
สำหรับสกุลเงินสำคัญอื่นๆ เงินเยนล่าสุดเคลื่อนไหวอยู่ที่ระดับ 83.75/78 เยน/ดอลลาร์ จากวานนี้ที่อยู่ที่ระดับ 83.64 เยน/ดอลลาร์ ส่วนเงินยูโรล่าสุดอยู่ที่ระดับ 1.3330/1.3336 ดอลลาร์/ยูโร จากวานนี้ที่อยู่ที่ระดับ 1.3300 ดอลลาร์/ยูโร 
ทั้งนี้ คาดว่าระหว่างวันเงินบาทน่าจะยังทรงๆ คงเคลื่อนไหวตามทิศทางภูมิภาค โดยระหว่างวันคงไม่มีอะไรสำคัญแล้วเพราะการพิจารณาร่างรัฐธรรมนูญก็เสร็จสิ้นไปแล้ว 
อย่างไรก็ตาม ให้ติดตามปัจจัยภายนอกมากกว่าว่าจะมีข่าวหรือมีประเด็นอะไรเข้ามา แต่วันนี้ไม่มีรายงานข้อมูลเศรษฐกิจที่สำคัญ ขณะที่ตลาดหุ้นและตลาดพันธบัตรสหรัฐจะปิดทำการเร็วกว่าปกติหลังจากปิดตลาดวันพฤหัสบดีเนื่องในวันขอบคุณพระเจ้าของสหรัฐ คงให้ดูทางฝั่งยุโรปมากกว่า
ประเมินกรอบการเคลื่อนไหวของเงินบาทระหว่าง 30.00-30.15 บาท/ดอลลาร์